laion/Wikipedia-Exotic huggingface dataset:
בזון הצווארון

בזון הצווארון (שם מדעי: Microhierax caerulescens) הוא מין של דורס קטן ממשפחת הבזיים המצוי לאורך דרום-מזרח אסיה. הוא שייך לסוג בזון (Microhierax) הקרוב למיני הסוג בז, אליו היה שייך במקור. בזון זה קטן מאוד ואורכו 15-18 ס"מ בממוצע ומשקלו 30-50 גרם. הבזון בעל נוצות גוף אדומות, זנב כנפיים וראש שחורים. ופנים, עורף וחזה לבנים. סביב העיניים ישנה מסיכה שחורה עבה. המקור צהוב ומעוקל ותחתיו סנטר אדמוני. כנפי הבז מצוידות לתעופה ביערות סבוכים בהם חי והזנב ארוך כדי לעזור בתמרון. הבזון מצוי בעיקר סביב יערות ממוזגים וכן בחורשים ומדרונות הרים וגבעות בתחומי תפוצתו, לעיתים רבות סביב מקורות מים. הוא חי סביב 200-800 מ' ולעיתים עד 1,700 מ'. הוא נפוץ במדינות הבאות: צפון הודו, בנגלדש, בהוטן, קמבודיה, לאוס, נפאל, מיאנמר, תאילנד, וייטנאם ומלזיה. הבזון הוא צייד מהיר של עופות אחרים, גוזלים וחרקים גדולים עליהם הוא מתביית בטפריו החזקים. מדיה וקבצים בנושא בזון הצווארון בוויקישיתוף בזון הצווארון, באתר ITIS (באנגלית) בזון הצווארון, באתר NCBI (באנגלית) בזון הצווארון, באתר Animal Diversity Web (באנגלית) בזון הצווארון, באתר האנציקלופדיה של החיים (באנגלית) בזון הצווארון, באתר GBIF (באנגלית) בזון הצווארון באתר הרשימה האדומה של IUCN
כריסטיאן בורחה

כריסטיאן אלכסיס בורחה גונסאלס (בספרדית Cristian Alexis Borja Gonzales) הוא כדורגלן קולומביאני המשחק בעמדת המגן השמאלי בקבוצת ספורטינג בראגה מליגת העל הפורטוגלית. החל את הקריירה שלו בפלייאוף בשנת 2015 של הליגה השנייה במדי קורטולואה. הוא הצליח להעפיל עימה לליגה הבכירה ובשנת הבכורה שלו היה מהשחקנים הבולטים בקבוצה, מה שגרם להתעניינות של מספר קבוצות בכירות. הושאל ב-2016 לאינדפנדיינטה סנטה פה והיה חלק מהקבוצה שגם התמודדה בגביע הליברטאדורס. את הקפיצה אל מחוץ למדינה ערך בינואר 2018, כאשר טולוקה רכשה אותו. את הבכורה ערב בגביע המקסיקני ב-24 בינואר, כשקבוצתו הפסידה 1–2 לסנטוס לגונה. את שערו בראשון כבש ב-6 במאי מול מורליה בתיקו 2-2 שהעלה את קבוצתו לחצי הגמר של הפלייאוף. ב-24 בינואר 2019, הודיעה ספורטינג ליסבון על רכישת 80% מכרטיסו של בורחה תמורת 3.1 מיליון יורו. את הבכורה ערך ב-6 בפברואר בהפסד 1–2 ליריבה העירונית בנפיקה ליסבון במסגרת הגביע. בסך הכול שיחק בורחה 14 משחקים בחצי העונה הראשונה שלו, 11 מתוכם בליגה והפגין יכולת לא רעה לעונת בכורה. ב-1 בפברואר 2021 חתם בורחה בספורטינג בראגה. במשך כחצי שנה שיחק בורחה במדי הקבוצה, עד שעבר בהשאלה לקבוצת אלניהספור מליגת העל הטורקית. בטורקיה שיחק הקולומביאני ב-33 משחקים ופתח ב-29 בהרכב, כבש ובישל שער וסיים את דרכו במדינה לאחר עונה ממוצעת ביותר. ב-1 ביולי 2022 חזר בורחה לספורטינג בראגה, וב-18 בינואר 2024 כבש את שער הבכורה שלו במועדון בניצחון 1–2 על פמליקאו במסגרת המחזור ה-18 בליגה. ב-20 ביוני 2024 הודיעה ספורטינג בראגה על שחרורו. בורחה זומן לנבחרת קולומביה עד גיל 23 שהתכוננה לאולימפיאדת ריו ושיחק בשני משחקי הפלייאוף מול הנבחרת המקבילה של ארצות הברית. קולומביה העפילה ובורחה שותף באולימפיאדה בשני משחקים נוספים מתוך הארבעה שקיימה קולומביה, שהגיעה עד לרבע הגמר. ב-28 באוגוסט 2018 קיבל זימון בכורה לנבחרת הבוגרת על ידי המאמן הזמני, ארתורו רייס, לקראת צמד משחקי הידידות מול ונצואלה וארגנטינה. ב-7 בספטמבר ערך את הבכורה מול ונצואלה כשפתח בהרכב והיה מהבולטים בניצחון 1–2. נכלל על ידי המאמן קרלוס קיירוש לסגל הסופי שנסע לקופה אמריקה 2019. אינדפנדיינטה סנטה פה אליפות קולומביה: 2016 (קלאוסורה) הסופר קאפ הקולומביאני: 2017 גביע סורוגה בנק: 2016 ספורטינג ליסבון אליפות פורטוגל: 2020/2021 הגביע הפורטוגלי: 2018/2019 גביע הליגה הפורטוגלית: 2020/2021 ספורטינג בראגה הגביע הפורטוגלי: 2020/2021 מדיה וקבצים בנושא כריסטיאן בורחה בוויקישיתוף כריסטיאן בורחה, באתר Transfermarkt כריסטיאן בורחה, באתר Soccerway כריסטיאן בורחה, באתר BDFutbol כריסטיאן בורחה, באתר National Football Teams כריסטיאן בורחה, באתר FootballDatabase.eu 13.1.18, Marca.com Cristian Borja, el nuevo refuerzo de Toluca Cristián Borja, Sporting Clube de Braga (ב־European Portuguese) 31.5.19 AS.com Lista Selección Colombia: Los 23 convocados a Copa América
בז יערות מפוספס

בז יערות מפוספס (שם מדעי: Micrastur ruficollis) הוא מין של בז מתת-משפחת בזי יערות החי באזורים הטרופיים של אמריקה המרכזית והדרומית. מין בז זה מגיע לאורך 31–39 ס"מ ולמשקל 150–225 גרם. הבז בעל נוצות מפוספסות לאורך החזה והבטן עם פלג גוף עליון חום-אדמדם והצוואר בעל פס אדום רחב. ראש הבז אפור עם פנים צהובות ועיניים גדולות ושחורות גדולות. המקור המעוקל ארוך יחסית. המקור העליון אפור אך התחתון צהוב. בז זה בעל רגליים ארוכות וצהובות המסתיימות בטפרים חזקים ושחורים. חלק מתת-המינים בעלי פולימורפיזם. בז זה מצוי מדרום מקסיקו, לאורך אמריקה המרכזית ביערות גשם ויערות נוספים עד לאגן האמזונאס. הוא מצוי גם בתוך האיים האנטילים. בקולומביה הוא מצוי בעיקר ברמות גבוהות של יער ראשוני בגובה 1,000-1500 מטר. הבז דואה מעל היער בחיפוש אחרי עופות אחרים, יונקים כמו מכרסמים ויונקים שוכני עצים כמו אופוסומיים וכן קשקשאים. הוא עט על הטרף ממארב או מנצל טרף פגיע, למשל תפוס במלכודת. הבז גם חוטף מינים הבורחים מנמלי גדוד ומשתמש בחקיינות אגרסיבית, באמצעות קולו. Micrastur ruficollis guerilla Micrastur ruficollis interstes Micrastur ruficollis zonothorax Micrastur ruficollis concentricus Micrastur ruficollis ruficollis Micrastur ruficollis olrogi מדיה וקבצים בנושא בז יערות מפוספס בוויקישיתוף בז יערות מפוספס, באתר ITIS (באנגלית) בז יערות מפוספס, באתר NCBI (באנגלית) בז יערות מפוספס, באתר Animal Diversity Web (באנגלית) בז יערות מפוספס, באתר האנציקלופדיה של החיים (באנגלית) בז יערות מפוספס, באתר GBIF (באנגלית) בז יערות מפוספס באתר הרשימה האדומה של IUCN
בז אדום ראש

בז אדום ראש (שם מדעי: Falco chicquera) הוא מין עוף דורס מהסוג בז שבמשפחת הבזיים החי ברחבי אפריקה, הודו ואיראן. אורכו של הבז 30–36 ס"מ ומוטת כנפיו 85 ס"מ. הוא בעל ראש כתום, עיניים ומקור צהובים ולחיים, סנטר, צוואר וחזה לבנים. הכנפיים והזנב אפורים למעט הקצוות השחורים, והבטן מפוספסת בשחור-לבן. הרגליים צהובות ובעלות טפרים מחודדים ושחורים. שני הזוויגים דומים במראם אך הזכרים מעט קטנים מהנקבות. תפוצת הבז היא במדבריות, תת-מדבר וסוואנות יבשות ברחבי אפריקה ודרום הודו ואיראן, לעיתים רבות סמוך לדקליים מהמין Borassus aethiopum. הבזים נמצאים לפעמים סמוך ליערות פתוחים בקרבת מים. הבזים של הודו שוכנים במגוון אזורים פתוחים והם נודדים בחורף לסרי לנקה. הבזים עפים בזוגות וגם צדים יחדיו, בדרך כלל בשעות השחר ובין הערביים. הם צדים עופות כמו דרוריים, נחליאליים, סבכיים, חטפיתיים, זרזיריים, כמה מיני תורים ויונים, קוקיתיים, חופמאים שונים, סנוניות, רליות, שלדג לבן חזה וכן מספר מיני עטלפים. בנוסף הם יחטפו טרף לטורפים אחרים. זוג הבזים יקנן יחדיו בצמרות דקלים או עצי מנגו בקן עשוי מזרדים, לעיתים קן שהיה שייך לעורבים קודם, ובתוכו הנקבה מטילה 3–5 ביצים הבוקעות תוך 32–34 יום. תת-מינים: Falco chicquera chicquera Falco chicquera ruficollis Falco chicquera horsbrughi מדיה וקבצים בנושא בז אדום ראש בוויקישיתוף בז אדום ראש, באתר ITIS (באנגלית) בז אדום ראש, באתר NCBI (באנגלית) בז אדום ראש, באתר Animal Diversity Web (באנגלית) בז אדום ראש, בבסיס הנתונים ARKive (באנגלית) בז אדום ראש, באתר GBIF (באנגלית) בז אדום ראש באתר הרשימה האדומה של IUCN
פתן חום מזרחי

פתן חום מזרחי (שם מדעי: Pseudonaja textilis) הוא מין של נחש ארסי ממשפחת הפתניים החי באוסטרליה ודרום גינאה החדשה והוא נחשב לאחד מהנחשים הקטלניים ביבשת. פתן זה יכול להגיע לאורך 1.5-2 מטרים, כשהשיא הוא 2.4 מטר והוא בעל קשקשים חומים, חומים-בהירים או שחורים עם בטן בצבע קרם או צהוב. המבנה שלו דק יחסית אך הראש רחב. לנחש עיניים גדולות שחורות, לסת רחבה שבה שיני ארס המופנים קדימה ולשון מפוצלת ורודה. נחש זה מצוי במגוון גדול של בתי גידול, למעט יערות סבוכים, ביניהם סוואנות, ערבות עשב, מדבריות, בתות, אזורי סלעים, ביצות ואף בחופים, בתחום שבין דרום גינאה החדשה למזרח ודרום אוסטרליה עד ומערבה עד קימברלי. הם נמצאים במקרים רבים סביב חוות חקלאיות, בהם הם מחפשים עכברים, מה שהופך את המפגש ביניהם לאדם לגבוה. הנחש פעיל במשך היום והוא צד באמצעות הארס החזק שלו מיני יונקים קטנים כמו מכרסמים (בעיקר עכבר הבית), ארנבונים וחיות כיס קטנות, עופות וביציהם, מיני זוחלים אחרים לרבות נחשים אחרים וכמה דו-חיים, לרבות קרפדת הקנים הרעילה. למרות שמדובר בנחש ארסי הוא גם נוטה לעטוף ולהיכרך על טרפו כמו נחשי פיתון, כדי להתגבר עוד יותר על הטרף. התברר שהפתנים הקטנים ניזונים יותר מנטרפים בעלי דם קר בעוד המבוגרים והגדולים ניזונו בעיקר מנטרפים בעלי דם חם. זהו אחד הנחשים הקטלניים ביותר באוסטרליה לאדם, ארסי מעט פחות מהמין טאיפן פנים-יבשתי שהמפגש עימו נדיר יותר. הוא אחראי ליותר מ-60% ממקרי המוות באוסטרליה מהכשות נחשים. ארס הפתן החום הוא המוטוקסי, הוא גורם לפגיעה חמורה בקרישת הדם והוא יכול לעצור את פעילות הלב במהירות. נחש ממוצע מייצר כ-4 מיקרוגרם ארס בכל הכשה, אך הפרטים הגדולים ביותר יכולים להזריק עד 53 מיקרוגרם של ארס בכל הכשה. דבר זה הופך אותם לקטלניים בהרבה מהרגיל. עם זאת קיים נסיוב לארס. מדיה וקבצים בנושא פתן חום מזרחי בוויקישיתוף פתן חום מזרחי, באתר ITIS (באנגלית) פתן חום מזרחי, באתר NCBI (באנגלית) פתן חום מזרחי, באתר האנציקלופדיה של החיים (באנגלית) פתן חום מזרחי, באתר GBIF (באנגלית) פתן חום מזרחי באתר הרשימה האדומה של IUCN
Only Human

Only Human (בעברית: רק אדם) הוא האלבום האולפן הרביעי של זמרת הפופ הבריטית שריל. האלבום יצא לאור ב-7 בנובמבר 2014, על ידי חברת התקליטים פולידור רקורדס. בתחילת חודש יולי 2013, העלתה קול תמונה שהיא מקליטה באולפן לעמוד האינסטגרם שלה עם כיתוב: "בחזרה להאהבה האמיתית הראשונה שלי". בתחילת ספטמבר 2013, דווח כי קול עשויה לשתף פעולה עם חברת הלהקה ניקולה רוברטס אשר הופיע איתה בעבר ב-Girls Aloud. בנוסף לכך, שריל עבדה עם הזמרת סיה על מספר רצועות מתוך האלבום תוך שסיפרה כי: "כששמעתי את היצירות שלה לראשונה, הן היו מלאות באישיות ובתוכן, האמנית הזו היא פשוט גאון, אני שמחה שיש לי את ההזדמנות לעבוד איתה". מידע על האלבום Only Human באתר MusicBrainz מידע על האלבום Only Human באתר AllMusic האלבום Only Human באתר Discogs האלבום Only Human באתר יוטיוב קווין אנייג'י, סקוט הופמן, גרג קורסטין, קאס לאו, ג'סי שטקין, ווין וילקינס, מאט שוורץ לוקאס סקון bpi Only Human by Cheryl (באנגלית בריטית), נבדק ב-2019-06-03 Only Human by Cheryl (בAustralian English), נבדק ב-2019-06-03 Only Human by Cheryl (באנגלית בריטית), נבדק ב-2019-06-03 Only Human, 2014-11-18, נבדק ב-2019-06-03 Only Human by Cheryl (בAustralian English), נבדק ב-2019-06-03 ocio.elcorteingles.es
דוד טורפדו 2 S

דוד טורפדו 2 S (בספרדית: David Torpedo 2 S) היא מכונית מיקרו בתצורת תלת אופן, קבריולה מתוצרת יצרנית הרכב הספרדית David אשר יוצרה בין השנים 1954–1957. מפעל היצרן מוקם בברצלונה. יוצרו 75 יחידות. תלת אופן - 1 גלגל מקדימה, 2 גלגלים מאחור. 2 דלתות. מספר נוסעים: 2+2. מנוע קדמי. מנוע בנזין מחזור שתי פעימות. מתלים - מתלה קדמי - קפיץ עלים, מתלה אחורי - קפיץ אחורי. מערכת חשמל - 6 וולט. קיבולת מכל דלק: גרסת 18 ליטר, גרסת 25 ליטר. מרווח גחון מהקרקע - 20 ס"מ. "דוד טורפדו 2 S". ""דוד טורפדו 2a"". "דוד טורפדו 2a", שנת 1955 "דוד טורפדו 2a", שנת 1955 "דוד טורפדו 2a", שנת 1955 דוד טורפדו, שנת 1957 לוגו היצרן "דוד" (שנת 1954) מפרט היצרן של סדרת "דוד טורפדו" (בספרדית) מכונית מיקרו מדיה וקבצים בנושא דוד טורפדו 2 S בוויקישיתוף אתר האינטרנט הרשמי של דוד טורפדו 2 S יצרנית הרכב "דוד" / ראו "דוד טורפדו 2 S" autopasion18.com/HISTORIA-DAVID סדרת דוד טורפדו excelenciasdelmotor.com/automotriz George Nick Georgano (Chefredakteur): The Beaulieu Encyclopedia of the Automobile. Volume 1: A–F. Fitzroy Dearborn Publishers Chicago 2001, ISBN 1-57958-293-1. "דוד טורפדו" microcarmuseum.com/tour/david "דוד טורפדו 2 S" - פתיחת מכסה מנוע תמונה flickr.com/photos/makusmakakke1
פורמולה 1 עונת 1968

עונת 1968 הייתה העונה ה-19 של אליפות הפורמולה 1, שאורגנה על ידי הפדרציה הבינלאומית לרכב (FIA). גרהאם היל זכה באליפות בפעם השנייה. קבוצת לוטוס זכתה באליפות היצרנים בפעם השלישית. ג'ים קלארק וגרהאם היל, צמד נהגי קבוצת לוטוס, סיימו את גרנד פרי דרום אפריקה, מרוץ הפתיחה של העונה, במקומות 1–2. היה זה ניצחונו האחרון בקריירה של קלארק, שנהרג ב-7 באפריל במהלך מרוץ פורמולה 2 בהוקנהיימרינג. למרות מותו של קלארק הצליחה לוטוס לזכות בשני התארים: היל זכה באליפות הנהגים והקבוצה זכתה באליפות היצרנים. במהלך העונה נעשו שלושה שינויים חשובים לתחרות. השינוי הראשון היה האישור שניתן לנותני חסות להציג פרסום על גבי הרכבים המתחרים. קבוצת גנסטון, קבוצה פרטית מדרום אפריקה, הייתה הראשונה שצבעה את מכוניתה בצבעי מותג הסיגריות "גנסטון" במרוץ פתיחת העונה. בגרנד פרי ספרד, המרוץ השני בעונה, לוטוס צבעה את רכבה בצבעי אדום, זהב ולבן, צבעי המותג של חברת "אימפריאל טבקו". בכך הפכה לקבוצת היצרן הרשמית הראשונה שפרסמה את נותן החסות על גבי המכונית. שינוי נוסף היה הוספה של כנפיים למכוניות. לוטוס הוסיפה כנף קדמית קטנה למכוניתו של היל לקראת גרנד פרי מונקו. פרארי וברבהאם הציגו בגרנד פרי בלגיה כנף בגודל מלא, שמוקמה מעל ראשו של הנהג. לוטוס הגיבה בהוספת כנף בגודל מלא בחלק האחורי של המכונית. השינוי השלישי היה השימוש שנעשה בקסדת מרוצים מלאה. דן גורני היה הראשון שעשה שימוש בקסדה זאת בגרנד פרי גרמניה. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון חמש התוצאות הטובות מתוך ששת המרוצים הראשונים בעונה וחמש התוצאות הטובות מתוך ששת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1968 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. 'SA was ahead of the curve' - 50 years of sponsorship in F1, Wheels24.co.za, 20 March 2018 AAR Formula 1 Eagle, 28 April 2012
בבוט

בבוט (בהונגרית: Babót) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית בבוט קטנה משמעותית, מ-1,219 תושבים בשנת 1990 עד 1,155 תושבים בשנת 2018 (ירידה של כ-5%). בבבוט חיו מעט יהודים. מדיה וקבצים בנושא בבוט בוויקישיתוף אתר האינטרנט הרשמי של בבוט (בהונגרית) נתוני הכפר באתר הלמ"ס ההונגרי מפקד האוכלוסין ההונגרי 2018 מפקדי האוכלוסין של יהודי הונגריה, 1993
בלתי נשכח

האם התכוונתם ל... בלתי נשכח (סדרת טלוויזיה, 2011) (Unforgettable) – סדרת טלוויזיה אמריקאית בלתי נשכח (סדרת טלוויזיה) (Unforgotten) – סדרת טלוויזיה בריטית בכיכובם של ניקולה ווקר וסנג'יב בהסקר בלתי נשכח (סרט, 1996) (Unforgettable) – סרט מתח מדע בדיוני אמריקאי בלתי נשכח (סרט, 2017) (Unforgettable) – סרט קולנוע אמריקאי בלתי נשכח (סרט, 2024) – סרט קולנוע אמריקאי
Time (שיר של יוזרי ומאימונה)

"Time" (בעברית: זמן) הוא שירו של הזמר הבלארוסי יוזרי (אנ') בהשתתפות הכנרית הבלארוסית מאימונה (אנ'). השיר ייצג את בלארוס באירוויזיון 2015. בלארוס התחרתה בחצי גמר הראשון ב-19 במאי 2015 כשיר מספר 11 (מתוך 16) אחרי הונגריה ולפני רוסיה. למרות הציפיות מהשיר בהימורים (מקום 9 בחצי הגמר), השיר כשל ולא עלה לגמר. מאוחר יותר התגלה כי סיים במקום ה-12 עם 39 נקודות בלבד. סרטון השיר "Time" באתר יוטיוב Belarus: Uzari & Maimuna Win Eurofest 2015 with "Time", wiwibloggs, ‏2014-12-26 (באנגלית)
אריה גמליאל

הרב אריה גמליאל (ג' באדר ב' ה'תשי"א, 11 במרץ 1951 – כ"ח באב ה'תשפ"א, 6 באוגוסט 2021) היה ראש "ישיבת שדרות" וחבר הכנסת לשעבר מטעם ש"ס. כיהן כסגן שר הבינוי והשיכון וכסגן שר לענייני דתות. נולד בבאר שבע לאביו יחיא גמליאל. למד ב"ישיבת הדרום" ברחובות, "ישיבת הנגב" בנתיבות והוסמך לרבנות, כיהן כראש כולל "הוד התורה" בשדרות. כמו כן למד בכולל להוראה בשדרות בנשיאות המרא דאתרא הרב דוד בר חן. כיהן כחבר הכנסת מטעם ש"ס בין השנים 1988–2003. היה חבר בוועדות החינוך והתרבות, הכלכלה וענייני ביקורת המדינה. בכנסת ה-13 כיהן כסגן שר הבינוי והשיכון ובכנסת ה-14 כיהן כסגן שר לענייני דתות. היה ראש רשימת מפלגת "אהבת ישראל" בהתחלה אך פרש ממנה עוד לפני שהשתתפה בבחירות לכנסת השש עשרה. שימש כראש "ישיבת שדרות". חיבר את הספר בית גמליאל על יד החזקה לרמב"ם ופרסם מאמרים תורניים בירחונים תורניים שונים. היה נשוי ואב לשמונה. מדיה וקבצים בנושא אריה גמליאל בוויקישיתוף אריה גמליאל, באתר הכנסת אריה גמליאל, באתר כנסת פתוחה ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
קוני פרובוס

קורנליה (קוני) פרובוס (בגרמנית: Cornelia Froboess; נולדה ב-28 באוקטובר 1943) היא שחקנית וזמרת גרמנייה. פרובוס נולדה בברנדנבורג כקורנליה, ב-1951 כילדה התפרסמה כזמרת עם השיר "Pack die Badehose ein" (ארוז את בגד הים שלך), השיר עסק בחבורת ילדים ההולכים לשחות, שם השיר נהפך למילה נרדפת להליכה לשחייה. ב-1951 גם הופיעה לראשונה בקולנוע בסרט הפשע "Sündige Grenze". ב-1960 הייתה בתפקיד הראשי בקומדיה המוזיקלית "Conny and Peter Make Music". ב-1961 שיחקה בסרט "Mein Mann, das Wirtschaftswunder" העוסק בנס הכלכלי והשפעתו על החברה הגרמנית. ב-1962 ייצגה את גרמניה באירוויזיון עם השיר "Zwei kleine Italiener" והייתה במקום השישי, בשנה זו גם הופיעה בתפקיד קטן בקומדיה של ז'אן רנואר " Le Caporal épinglé". ב-1982 שיחקה בסרטו של ריינר ורנר פאסבינדר "ורוניקה ווס". ב-1997 גילמה את אמו של טיל שווייגר בסרט "Knockin' on Heaven's Door". מדיה וקבצים בנושא קוני פרובוס בוויקישיתוף קוני פרובוס, במסד הנתונים הקולנועיים IMDb (באנגלית) קוני פרובוס, באתר AllMovie (באנגלית) קוני פרובוס, במסד הנתונים הקולנועיים KinoPoisk (ברוסית) קוני פרובוס, באתר MusicBrainz (באנגלית) קוני פרובוס, באתר Yandex.Music (ברוסית) קוני פרובוס, באתר Discogs (באנגלית) קוני פרובוס, באתר DNCI פרופיל באתר baumbaueractors ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
לאסוף את השברים

לאסוף את השברים הוא שמו של קמפיין הנערך על ידי יד ושם לשם איסוף חפצים אישיים מהשנים שקדמו למלחמת העולם השנייה, בתקופת השואה, מהחיים במחנות העקורים ומיד לאחר המלחמה. פריטים שנאספו כוללים זיכרונות, עדויות, שמות של נספים בשואה וניצולי שואה, קטעי וידאו, עבודות אמנות, מכתבים, מסמכים, חפצים, יומנים ותצלומים. נכון לנובמבר 2021, כ-14,000 איש תרמו ליד ושם יותר מ-315,000 פריטים, כולל כ-185,000 מסמכים, יותר מ-120,000 תצלומים, כ-5,500 חפצים, 785 יצירות אמנות וכ-200 סרטי מקור. תערוכה המציגה את הקמפיין וחלק מהפריטים נפתחה ביד ושם ביום השואה הבינלאומי בשנת 2013. "לאסוף את השברים" באתר יד ושם "Gathering the Fragments - A National Campaign to Rescue Personal Items from the Holocaust Period". Yad Vashem The Holocaust Martyrs' and Heroes' Remembrance Authority. 2010-02-16. נבדק ב-2013-02-06. "Jerusalem Post - Features - Insights & Features". Jerusalem Post. אורכב מ-המקור ב-2010-02-16. נבדק ב-2013-02-06. גיליון 96 של כתב העת "יד ושם: ירושלים" בהוצאת יד ושם "Yad Vashem collects possessions from aging Holocaust survivors - Israel News | Haaretz Daily Newspaper". Haaretz.com. 2013-01-28. נבדק ב-2013-02-06. ערך זה הוא קצרמר בנושא השואה. אתם מוזמנים לתרום לוויקיפדיה ולהרחיב אותו.
סטריז'בקה

סטריז'בקה (באוקראינית: Стрижавка; בפולנית: Strzyżawka; ברוסית: Стрижавка) היא יישוב עירוני במחוז ויניציה באוקראינה, השוכן באזור פודוליה ובו כ-9,000 תושבים. היישוב נוסד בשנת 1552. עד חלוקת פולין היה היישוב חלק מאזור ברסלב בפרובינציית פולין של הכתר הפולני באיחוד הפולני-ליטאי. האציל הפולני מיכל גרוכולסקי (Michał Grocholski) ייסד ארמון קלאסיציסטי ביישוב, אך זה נהרס ב-1918. בסטריז'בקה חיו יהודים ככל הנראה מתחילת המאה ה-18. ב-1847 גרו במקום 1,186 יהודים ובסוף המאה ה-19 היו ביישוב 795 יהודים, שהיוו מעל שליש מאוכלוסיית היישוב. הם נפגעו בשנות מלחמת האזרחים ברוסיה, מספר יהודים נרצחו ובתים נבזזו. רבים מהשרידים עזבו את סטריז'בקה בחיפוש אחר אפשרויות תעסוקה טובות יותר ברוסיה, ובשנות העשרים חיו ביישוב כ-400 יהודים בלבד. עם זאת, בשנות השלושים היה בסטריז'בקה בית ספר יהודי. ערב מלחמת העולם השנייה הקהילה מנתה כ-300 יהודים. יחידות של הארמייה השישית של הוורמאכט כבשו את סטריז'בקה ב-19 ביולי 1941, במהלך מבצע ברברוסה. כמה עשרות יהודים הצליחו להימלט מזרחה לפני הכיבוש, או שגויסו לצבא האדום. כעבור זמן לא רב הוחלו מגבלות עם היהודים: הוקם מעין גטו, נאסר עליהם לעזוב את סטריז'בקה, הם היו צריכים להסתובב עם טלאי צהוב וחלקם נשלחו לעבודות כפייה. חלק מיהודי סטריז'בקה גויסו לשם בניית מפקדת ורוולף של הוורמכט בסוף 1941. כחלק מההכנות להקמת המפקדה נסקרו "איומים פוטנציאליים" באזור והנאצים הגיעו למסקנה שהיהודים בסטריז'בקה יכולים לאיים על המפקדה. בהתאם לכך ב-10 בינואר 1942 הגרמנים הכינו בור גדול מחוץ לסטריז'בקה, הביאו אליו את היהודים ורצחו כ-200 מהם. בימים שלאחר מכן הגרמנים ומשטרת העזר האוקראינית איתרו עוד כ-15 יהודים שנרצחו גם הם. סטריז'בקה שוחררה בידי הצבא האדום ב-19 במרס 1944. באתר הטבח נבנתה אנדרטת זיכרון. מדיה וקבצים בנושא סטריז'בקה בוויקישיתוף "סטריז'בקה", באתר JewishGen (באנגלית) אלכסנדר קרוגלוב (רו'), סטריז'בקה, אנציקלופדיה של המחנות והגטאות (כרך II, חלק B, עמ' 1569–1570), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) סטריז'בקה ביברייסקיה אנציקלופדיה (ברוסית) סטריז'בקה במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) אלכסנדר קרוגלוב (רו'), סטריז'בקה, אנציקלופדיה של המחנות והגטאות (כרך II, חלק B, עמ' 1569–1570), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
עבדו דיאלו

עבדו דיאלו (בצרפתית: Abdou Diallo; נולד ב-4 במאי 1996) הוא כדורגלן צרפתי-סנגלי, המשחק בעמדת הבלם באל-ערבי ובנבחרת סנגל. דיאלו נולד בטור שבצרפת, למשפחה ממוצא סנגלי. אחיו הצעיר של דיאלו הוא הכדורגלן איברהים דיאלו. ושיחק במחלקות הנוער של הקבוצות האזוריות, עד בשבגיל 15 הצטרף לאקדמיית הנוער של מונקו. ב-28 במרץ 2014 חתם דיאלו על חוזהו המקצועני הראשון, כאשר במעמד החתימה אמר עליו ואדים וסיליב, ש"הוא מתאים באופן מושלם לפרויקט שלנו. יש לו כישרון רב, ואנחנו מקווים שהוא ימשיך להתפתח יחד עם השחקנים הנהדרים שיש לנו במונקו". ב-14 בדצמבר באותה שנה ערך דיאלו את הופעת הבכורה שלו במועדון, שהחליף את ברנרדו סילבה בתוספת הזמן של הניצחון של קבוצתו על אולימפיק מארסיי. ביוני 2015 הושאל דיאלו לזולטה ורכם למשך עונת 2015–2016, שם גם נוסה בעמדות ההתקפה - בהן כבש שלושה שערים ב-33 הופעות ליגה באותה עונה. בסיום אותה עונה חזר למונקו, ובעונה העוקבת הופיע בחמישה משחקים וזכה באליפות הליגה. ב-14 ביולי 2017 חתם דיאלו במיינץ מהבונדסליגה לחוזה של חמש שנים. ב-9 בספטמבר כבש דיאלו את שערו הראשון במדי המועדון במסגרת הליגה, בניצחון 1–3 על באייר לברקוזן. גם בעונה זו, נוסה דיאלו במגוון עמדות - בקישור ובהגנה, ופתח ב-27 משחקי ליגה. ב-26 ביוני 2018, חתם דיאלו על חוזה בדורטמונד לחמש שנים, כאשר למיינץ שולמו 28 מילוני אירו תמורתו. בריאיון לאחר החתמתו אמר שעוסמאן דמבלה שכנע אותו לחתום בקבוצה. ב-15 בספטמבר אותה שנה, כבש דיאלו את שערו הראשוו במדי השוורצגלבן בניצחון 1–3 על איינטרכט פרנקפורט. ב-16 ביולי 2019 חתם דיאלו בפריז סן-ז'רמן לחמש שנים, ותמורתו קיבלה דורטמונד 32 מיליון אירו. ב-1 בספטמבר 2022 הושאל לר.ב. לייפציג. נכלל בסגל נבחרת סנגל לטורניר מונדיאל 2022. נכלל בסגל נבחרת סנגל לטורניר גביע אפריקה לאומות 2023. דיאלו משחק בדרך כלל במרכז ההגנה. המנהל המקצועי של מיינץ, רוון שרודר, אמר עליו כי "הוא חזק בהגנה וחכם באתגר". מיכאל זורק, שמשמש באותו תפקיד בבורוסיה דורטמונד, אמר כי הוא "בלם מודרני, חזק ואינטליגנטי" וכי הוא יכול לשחק "עמוק יותר בהגנה ואף בקישור ההגנתי". מונקו אליפות צרפת: 2016/2017 פריס סן ז'רמן אליפות צרפת: 2019/20,2021/2022 הגביע הצרפתי: 2019/2020, 2020/2021 הסופר קאפ הצרפתי: 2019, 2020, 2022 גביע הליגה הצרפתית: 2019/2020 מדיה וקבצים בנושא עבדו דיאלו בוויקישיתוף עבדו דיאלו, ברשת החברתית אינסטגרם עבדו דיאלו, באתר Transfermarkt עבדו דיאלו, באתר Soccerway עבדו דיאלו, באתר BDFutbol עבדו דיאלו, באתר WorldFootball.net עבדו דיאלו, באתר National Football Teams עבדו דיאלו, באתר FootballDatabase.eu עבדו דיאלו, באתר ESPN רז אמיר, ‏לא רק פיני זהבי: עסקת ענק לישראלי עם פ.ס.ז', באתר ONE‏, 16 ביולי 2019 Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית) La liste des 27 lions du Sénégal qui vont disputer l’édition 2023 de la Coupe d’Afrique des Nations en Côte d’Ivoire. בחשבון הפייסבוק הרשמי של פדרציית הכדורגל הסנגלית, 29 בדצמבר 2023 (בצרפתית)
ניצב (חרב)

ניצב הוא כינוי לחלק החרב המשמש לאחיזה. במרכז הניצב נמצאה הידית, בה אוחזים. בקצה התחתון הייתה גולה כבדה, שמכונה "תפוח ניצב" (pommel). בחרבות דקירה מאוחרות שימשה הגולה גם לאיזון משקל הלהב ולאפשר תמרון נוח יותר בדקירה. כמו כן, הגולה יכולה גם להמם אדם במכה על הראש. בקצה הקרוב ללהב ניצבת השמורה(אנ'). לשמורה היו שתי מטרות: למנוע מהיד להחליק על הלהב ולמנוע מלהב היריב לפגוע ביד,. לחרבות שונות היו שמורות שונות: לחרבות האבירים של ימי הביניים היו שמורות בצורת מוט אופקי שיצר צלב עם הלהב והידית (cross-guard(אנ')), לחרבות היפניות היו שמורות בצורת מלבן או אליפסה שהקיף את הלהב (Tsuba) ואילו לחרבות הדקות והקלות (יחסית לחרבות ימי הביניים) של המאה ה-17 ואילך (חרב סיף או רפייר) השמורה הייתה מעין "סלסלה" שעטפה את היד וכללה קשת פלדה שהגנה גם על פרקי האצבעות. ניצבי החרבות מיוצרים בדרך כלל מעץ או מתכת, בעבר יוצרו ניצבים מחומרים נוספים כמו שנהב. ידית הניצב מחופה בחומר מונע החלקה, בעבר היו משתמשים לכך בעור וכיום משתמשים גם בגומי. לצורת הניצב החרב ועיצובו הייתה משמעות רבה בהוכחת דרגתו של הנושא אותה. שמורה בצורת צלב בחרב ארוכה מימי הביניים ניצב ושמורה של חרב יפנית שמורה משוכללת של חרב רפייר שמורה בצורת "סלסלה" של חרב פרשים אנגלית מדיה וקבצים בנושא ניצב בוויקישיתוף